"Fata in fata". Invitat: guvernatorul BNR, Mugur Isarescu

TVR 1: (30 ianuarie, ora 20:15) - "Fata in fata". Realizator: Monica Ghiurco

Realizator: Buna seara, bun gasit la o editie speciala "Fata in fata". Ne-a ingrijorat in ultimul timp evolutia leului in raport cu moneda europeana si este motivul pentru care am cerut lamuriri, detalii despre ce se intampla pe piata monetara de la cel mai indreptatit sa ne raspunda, guvernatorul BNR, domnul Mugur Isarescu.
Ce s-a intamplat, domnule Isarescu, cu moneda nationala? De ce am asistat la aceasta depreciere accelerata?
Mugur Isarescu: Ca sa raspundem la intrebare, ar trebui sa facem niste comparatii, dar cred ca nu este momentul acum sa intram in chestiuni tehnice. si atunci prefer sa explic trimitand direct la fapte, la factorii care au contribuit la aceasta, cum spuneti dumneavoastra, depreciere accelerata. Primul cred ca este legat chiar de reversul acestei deprecieri, si anume de realitatea ca in special in prima jumatate a anului precedent, in anul 2007, dar nu numai, leul s-a apreciat foarte mult. Si atunci aceasta scadere a parut mult mai accentuata decat in cazul altor monede cu care ne putem compara: forintul unguresc, zlotul polonez. in consecinta, ar trebui sa apara intrebarea: de ce s-a apreciat anterior leul atat de mult, pentru ca apoi sa se deprecieze? Punand in felul acesta intrebarea, cred ca ceea ce deranjeaza cel mai mult in prezent si ceea ce a creat o anumita stare de tensiune este acesta volatilitate a cursului. Aici trebuie sa spun ca de mai multa vreme Romania, ca si de exemplu cele doua tari pe care le-am mentionat, Polonia si Ungaria, dar si Cehia, Slovacia, au sisteme de curs bazate pe piata. Cu alte cuvinte, din 1992, ca sa nu dau alt exemplu, cursul este determinat de piata valutara pornind de la faptul ca atat populati , cat si agentii economici au libertatea deplina de a pastra moneda, de a vinde, de a cumpara. Or exista acesta caracteristica a pietelor valutare, si anume ca ele au o anumita volatilitate, se pot crea usor momente de panica. Ca sa nu lungesc raspunsul la intrebarea dumneavoastra, va spun ca asemenea caderi - nu pentru aceasta perioada, pentru alte perioade - le puteti gasi cu usurinta si la celelate monede. S-a intamplat la fel cu forintul unguresc, s-a intamplat la fel cu zlotul polonez, cu coroana ceha. Nu in aceasta perioada. Si inchei venind cu un singur element: in aceasta perioada, in plus fata de sa spunem volatilitatea pietei, cred ca moneda romaneasca a fost afectata de un clar sentiment schimbat in rau, o perceptie, cum spunem noi, a investitorilor internationali legat de situatia din Romania.

Realizator: O sa dezvoltam si aceste aspecte pe care dumneavoastra le puneti, iata, in atentie, dar v-as cere sa ne dati mai multe detalii. Ma refer la urmatorul aspect: daca aceasta depreciere accentuata ar fi venit in cursul verii, cand nu avem nici facturi, nu avem nici sa spunem o presiune mult mai mare pe costurile pe care fiecare dintre noi le avem, poate ar fi fost mai usor de acceptat si nu s-ar fi creat acest moment de panica; insa, uitandu-ne la acel nivel de 3,1, cat a fost asta vara euro, si uitandu-ne acum la 3,8, cred ca a fost mult prea brusc ce s-a intamplat. si va intreb daca aici exista o responsabilitate a BNR sau poate a Guvernului sau poate in alta parte sa o cautam.
Mugur Isarescu: Acum ati pus intrebarea, ca sa spunem, cum trebuie. Deci ceea ce a deranjat cred si eu ca este legat /de rapiditatea/ acestei deprecieri. Mai vreau totusi sa fac o precizare: o depreciere inseamna implict ca marfurile din import devin mai scumpe. Niciodata, va garantez ca niciodata este binevenita; nici vara, nici iarna. Deci asta este un fel de a ne crea noi...

Realizator: ... Poate mai usor de suportat.
Mugur Isarescu: Asta este altceva, dar niciodata o depreciere nu este binevenita si noi stim acest lucru. Revin pe ideea ca acest curs este determinat de piata, deci nu este determinat nici de Guvern, nici de BNR. si pe piata actioneaza foarte multi actori. Cu alte cuvinte, daca ar fi sa gasim responsabilitati, aceste responsabilitati trebuie cautate in actorii de pe piata. Dar nici asa nu cred ca se pune problema. intr-adevar BNR, prin politicile pe care le promoveaza, dar si Guvernul, prin politicile pe care le promoveaza, indirect vor sa dea acel sentiment de siguranta investitorilor, pentru ca ei sa vina in Romania sau sa plece din Romania. Nu cred ca in perioada ultimelor sase luni au fost miscari brutale din partea BNR sau a Guvernului care sa fi determinat o schimbare acuta de perceptie, de sentiment din partea investitorilor. Cred ca in mod evident lucrurile s-au deteriorat datorita crizei financiare internationale, datorita acestor turbulente financiare international
e, si cred din nou ca mai degraba, daca ar fi sa vorbim despre responsabilitati, mai pacatoasa, ca sa folosesc din nou acest cuvant, mai riscanta a fost aprecierea din lunile de vara. Aceea a fost exagerata. BNR a avertizat ca este departe de realitatile economice si ca, in sfarsit, un nivel cam cum era la inceputul anului precedent, undeva la 3,4-3,5, ar fi fost un nivel mult mai acceptabil. Cu alte cuvinte, si o depreciere de la 3,4-3,5 spre 3,6-3,7, cat avem in prezent, cred ca ar fi fost mai usor de suportat.

Realizator: Cu siguranta, ar fi trecut mai neobservata. Vreau sa va intreb, opozitia va cere sa mergeti in fata Parlamentului si sa prezentati un raport despre situatia economica, ce le veti spune acolo si va intreb daca in acest moment BNR are controlul asupra deprecierii leului.
Mugur Isarescu: Iarasi revenim. Deprecierea-aprecierea cursului se determina pe piata. Noi incercam...

Realizator: ... Aveti mijloace de a interveni pe piata.
Mugur Isarescu: Da, noi incercam sa pastram conditiile pietei intr-o stare de relativa normalitate, de stabilitate, pentru ca miscari brutale de curs sa nu apara si bineinteles ca apare... Sau, daca punem problema asa, se ridica urmatoarea intrebare: cand BNR considera ca o miscare este brutala? Hai sa facem putina istorie, pentru ca legat de trecut mi-e mai usor sa vorbesc decat legat de prezent. si aici trebuie sa fac precizarea ca, avand in vedere pozitia BNR, noi evitam sa facem prognoze de curs, dar despre trecut imi este mai usor sa fac. Pe undeva la inceputul anului trecut, nu noi, BNR, ci piata vorbea de un leu care sa ajunga la 2,7-2,9 lei pentru un euro, deci mult apreciat. Dar nu numai ca se vorbea, s-au scris rapoarte. in aceasta tara, presa a mentionat opinii ale analistilor - cu argumente, bineinteles - legate de o apreciere continua a leului. Deci a fost un curent de opinie, a fost un sentiment, o exuberanta.

Realizator: /Optimism/ in general, da.
Mugur Isarescu: O exuberanta. Se intampla pe piete, se intampla si la burse sa apara aceasta exuberanta. Nu este o noutate, este lumea in care am intrat.

Realizator: /Dar pe ce se baza?/
Mugur Isarescu: Pe faptul ca Romania a fost descoperita de catre investitorii internationali, ca are active foarte multe, este o tara bogata, are pamanturi...

Realizator: ... Are multe de vandut /.../.
Mugur Isarescu: Are multe de vandut... si intr-adevar au fost intrari masive de capital. Revin insa cu ideea, pietele tind sa exagereze, acolo se aduna o multitudine de pareri. Pana la urma, ele nu gresesc, dar exagereza de la un punct la altul. Atunci BNR a intervenit cu mijloacele noastre specifice. Evitam sa intervenim direct pe piata prin cumparari sau vanzari de valuta, dar nu am lasat niciodata cursul total liber. Deci avem instrumente de interventie. Cum intervenim de regula? Prin dobanda, prin interventii pe piata monetara, nu pe piata valutara, este cu totul altceva. Acestea toate sunt transparente si fac parte din arsenalul BNR si am reusit sa evitam ca aprecierea cursului sa se duca spre niveluri pe care eu acum le consider cu atat mai mult total aberante. Dar, revin, el a stat o luna, doua, cursul de schimb, si s-a plimbat intre 3,11, 3,10 si 3,20. Era bine sa se evite acest lucru.

Realizator: Un nivel care spune ca si asa era...
Mugur Isarescu: ... Era exagerat, bineinteles. Era exagerat. Cu alte cuvinte, avem instrumente. si aceleasi instrumente le folosim acum in sens opus, incercand sa evitam o exagerare care tinde sa se intample pe piata in directia deprecierii.

Realizator: S-a atins practic un nivel maxim din ultimii trei ani. Este interesant ce s-a...
Mugur Isarescu: ... Va intrerup, prima oara ca va intrerup. Este maxim in ultimii trei ani, dar este mai mic decat cel din ultimii patru ani, nu?

Realizator: Pentru ca am avut si un 4,2. Dar uitam asta.
Mugur Isarescu: Atunci de ce se repeta... Acest lucru se uita, bineinteles. Dar se repeta ca o morisca: cursul s-a depreciat. Am vazut acum si problema cu medicamentele. Pai chiar daca ele se scumpesc de la 3,11... Nu cred ca s-au importat medicamente la acel curs, sincer, ca avem si noi conexii cu comerciatii si stim cum se face importul. Totusi, la 3,6-3,7 medicamentele ar trebui sa fie mult mai ieftine, /cel putin/ cu 10% decat erau in urma cu patru ani.

Realizator: De ce ne uitam cu atata speranta spre BNR? Pentru ca in momentul in care leul, sa spunem, sau cursul euro-leu scapa de sub control, asa cum exista perceptia in piata, in momentul acela constam ca se scumpesc importurile, justificat sau nejustificat, pentru ca, iata, comerciantii nostri sunt gata sa opereze scumpiri, facturile cresc de la o zi alta practic, constatam ca este o depreciere continua a puterii de cumparare pana la urma, fie ca avem economii, daca avem economii undeva in lei sau in valuta...
Mugur Isarescu: Dar, spuneti-mi, economiile in lei de ce...? Ce patesc ele daca se schimba cursul?

Realizator: Senzatia este in zilele acestea ca pierdem din...
Mugur Isarescu: ... Lucram numai cu senzatii? Lucram numai cu senzatii in viata noastra?

Realizator: Dati-ne o certitudine. Ne-ati spus la un moment dat: mizati pe leu!
Mugur Isarescu: Dar v-am spus ca avem aceasta capacitate, dar...

Realizator: ... isi mai revine leul?
Mugur Isarescu: Cum sa nu-si revina? Dar este chiar intr-un proces de sa-i spunem revenire.

Realizator: Exista o valoare reala, iertati-ma, pentru ca vorbeati de o supralicitare, as putea sa spun, economie artificiala care a dus la acea exuberanta de pe piata?
Mugur Isarescu: Nu, este maniera in care lucreaza pietele. Noi am facut cateva...

Realizator: ... Care este cursul real, cursul corect economic, fara nici un fel de influenta si de...?
Mugur Isarescu: ...Acela, daca cineva l-ar sti de pe acum, pasul cred ca imediat urmator /.../ ar fi eventual Premiul Nobel pentru economie, iar pasul imediat urmator ar fi intrarea in zona euro. Or din aceasta cauza intrarea in zona euro nu este numai o chestiune de vointa, este o chestiune de putinta, de timp, de ajustare, este un lucru complicat acest curs de schimb. Aici fiecare poate sa-si dea parerea: ca este prea mare, ca este prea mic. Hai sa va dau un alt exemplu: pe piata valutara sunt uneori sute de mii de operatori. Fiecare isi da o parere acolo. De regula, cei care sufera dintr-o miscare de curs tipa, cei care castiga tac, tac. Ati mai auzit ceva despre exportatori acum?

Realizator: Sunt cei care sunt avantajati.
Mugur Isarescu: Sunt cei care sunt avantajati si, ca sa incalc maniera in care trebuie sa discute un guvernator, poate ca sunt avantajati de data asta justificat, pentru ca deficitul extern este foarte mare si nu numai ca este foarte mare, si aceasta apreciere, ca este mare sau este mica, depinde de un context. Ce s-a intamplat de asta-vara pana in prezent in Romania si in lume este ca acest deficit a aparut dintr-odata ca fiind foarte mare. in consecinta, este din ce in ce mai greu de finantat. si atunci, daca pana in vara - tot 14% din PIB, tot in jur de 20 de miliarde de euro - aceasta suma era depasita de intrarile de capitaluri, acum aceasta suma incepe sa fie mai mare decat intrarile de capitaluri si intrarile de capitaluri sa fie insuficiente. si atunci se depreciaza leul. Economic, daca nu as sti ca exista atata durere in aceste miscari de curs pentru anumite persoane si nu s-ar putea citi si ca un anumit cinism, as spune ca ce se intampla acum este ceva absolut normal. Are loc un proces de echilibrare a unor lucruri despre care in tara aceasta s-a vorbit. si aceasta echilibrare pe undeva este relativ dureroasa. Se scumpesc lucrurile din import, rational spun eu, nu irational, cum uneori se transmite in dezbaterile publice, cu procente care veti vedea ca nu sunt exagerate, o parte din bunurile de import vor fi inlocuite de produse autohtone. Nu dorim acest lucru? Este un mare pacat ca pe piata romaneasca sa reapara produse romanesti? Haideti sa vedem si partea pozitiva a acestor miscari, daca putem sa ne dam la o parte, cum spuneti dumneavoastra, senzatiile, fricile si asa mai departe, perceptiile, sa stam putin si sa si judecam.

Realizator: Domnule guvernator, ati avut in noiembrie sau in decembrie o expunere foarte interesanta, si am regasit-o pe site-ul BNR, spuneati la un moment dat dumneavoastra atunci, acum cateva luni: "Regandirea mixului de politici economice este cu atat mai necesara, cu cat turbulentele pe plan international tind sa se agraveze - si iata ca s-au agravat -, cresterea preturilor internationale ale produselor agro-alimentare, energiei, precum si ale aurului accentueaza climatul inflationist si deficitul extern al Romaniei a ajuns la niveluri care vor fi din ce in ce mai dificil de acoperit". Daca dumneavoastra ati semnalat aceste probleme si spuneati ca trebuie reconsiderat acest amestec, acest mix de politici economice, de ce nu s-a intamplat nimic la nivelul masurilor care sa previna situatia la care s-a ajuns acum?
Mugur Isarescu: Raspund rapid. S-a intamplat ceva, nu... Chiar sa ajungem sa spunem ca nu s-a intamplat nimic...? BNR de exemplu a iesit deja la bataie cu instrumentele sale. Dar, inainte de a mai veni cu o completare, vreau sa fac doua precizari apropo de context. Contextul nu este unul usor, dar de aici pana la a vorbi despre criza valutara, despre criza economica, este un drum foarte lung. Acel program spus inca din toamna, si ma bucur ca, uitati, inseamna ca a fost auzit, aveam discutii cu colegii ca probabil...

Realizator: ... Eu am cautat si am gasit.
Mugur Isarescu: Da. Acele propuneri din toamna urmareau exact acest lucru, sa evitam ca o deteriorare uneori treptata, alteori mai brutala, intr-un context international extrem de complicat, cum este cel prezent, sa evitam ca aceasta deteriorare sa se transforme in ceea ce in terminologia internationala se numeste hard-landing, adica o corectie brutala a dezechilibrelor Romaniei. Sa incepem sa facem corectia de exemplu de dezechilibru extern, sa stimulam exporturile, sa descurajam importurile in mod treptat.

Realizator: Sunt parghiile la dumneavoastra sau sunt in alta parte?
Mugur Isarescu: Sunt peste tot. si sunt inclusiv in societate. Inclusiv in media, la nivelul dumneavoastra. Eu vad cam asa lucrurile, si scuzati-ma ca sar acum la dumneavoastra, nu impart responsabilitati... Daca in cursul verii televiziunile au aratat cam asa: "Arde Romania! Ne frigem, ne coacem, productia de cereale a scazut la jumatate", nu cred ca este bine ca tot media sa transmita mesajul ca dupa un asemenea sa-l numesc cataclism natural, in orice caz o situatie grea, chiar ca nu se poate intampla nimic, adica toate lucrurile sunt normale. Dupa o reducere la jumatate a productiei de cereale, in mod normal in rafturile magazinelor ar trebui sa fie jumatate de oferta agricola. Nu s-a intamplat acest lucru. Eu nu cred ca aprovizionarea cu alimente a populatiei din Romania s-a injumatatit. Dupa datele noastre, chiar a crescut, dar un anumit impact asupra preturilor nu poate fi evitat. Aici cred ca, dincolo de perceptie, o anumita cultura economica, o anumita dezbatere care sa nu coboare in derizoriu cateva principii ale functionarii economiei de piata... intr-adevar, nici sa nu fie tehniciste, sa nu inteleaga nimeni nimic, dar transmiterea de mesaje corecte cred ca este absolut necesara. Noi trebuie sa fim constienti ca dupa fapta, si rasplata, ca sa spunem asa. Vin acum la o alta problema care contribuie la deprecierea leului sau la ducerea lui spre nivelul de echilibru. Spunem de mai multa vreme ca in Romania, ca peste tot in lume, salariile trebuie corelate cu productivitatea. Exista o mare nevoie sociala de cresteri masive de salarii, dar in momentul in care in mod sistematic, doi ani la rand - pe baza de date statistice, pe baza de orice - salariile din Romania ca nivel general, eu nu ma refer acum la un salariu sau la altul, cresc cu mult peste cresterea productivitatii muncii, trebuie sa ne asteptam sa apara o corectie. Mai mult decat atat, nu pot sa creasca salariile atat in lei, cat si in valuta prin aprecierea cursului. Sunt incompatibile. Mai devreme sau mai tarziu, mecanismele economice, de piata in cazul nostru, vin si aducechilibrul.

Realizator: Trebuie sa intelegem insa si aceste nevoi sociale pana la urma si nevoia de a avea un venit cel putin in pas cu preturile.
Mugur Isarescu: Categoric, dar a nu explica populatiei fundamentele economice, eu cred ca este un pacat mai mare decat a discuta de fiecare data despre nevoile sociale. Acestea sunt clare. Am avut, apropo de dezbatere publica, am avut o dezbatere publica in care am spus: un salariu minim in Romania probabil ca nu este suficient chiar daca ar ajunge la 1000 de lei, 1500 sau 2000 de lei, dar daca s-ar intampla acest lucru, piata, extrem de rapid - uitati cat de rapid a actionat de data asta -, extrem de rapid va face ca cei 2000 de lei sa valoreze tot 500 de lei.

Realizator: Dar ne uitam la cifrele care sunt raportate si constatam un ritm al cresterii economice grozav in ultimii sapte-opt ani; sapte ani. Nu este firesc sa ne asteptam de la...
Mugur Isarescu: ... Avem crestere economica continua din anul 2000, am intrat in al noualea an de crestere economica /.../.

Realizator: Daca-mi permiteti, as cita niste cifre: 2,1; 5,7; 5,1; 5,2, 8,5; 4,1; 7,7; 6,1. Atunci nu este indreptatita aceasta tendinta fireasca a oamenilor de a avea pretentia sa castige mai mult fiindca exista crestere economica?
Mugur Isarescu: Ba da. Cand am fost premier, incercam sa conving lumea ca un salariu mediu, daca nu ma insel, in jur de 100 de dolari este ceea ce putea Romania sa ofere atunci. Salariul minim in Romania, minim, nu mediu, de 500 lei noi, ca sa spunem asa, este mai mare, salariul minim, nu mediu, de 200 de dolari. Bineinteles ca este mic, dar faceti si dumneavoastra un calcul, daca nu ma credeti pe mine, pentru a nu ma obliga sa vorbesc in continuare despre corelatia altminteri dureroasa dintre salarii si productivitate, dar cea adevarata, cea care pana la urma razbeste. Putem sa gandim si sa visam orice, ea razbeste /.../.

Realizator: si productivitatea muncii, cine o stimuleaza?
Mugur Isarescu: Ea creste foarte mult in Romania. Este o nerabdare insa, am vrea sa traim ca in Occident pentru ca deja calatorim in Occident. Ea creste cu 10%-12%.

Realizator: Sunt multi care vor sa munceasca si mai mult, dar...
Mugur Isarescu: ...Da, dar cum va spuneam, daca salariul creste cu 14%, si productivitatea cu 12%, mai devreme sau mai tarziu, prin inflatie, prin corectie de curs, salariul este adus la nivelul productivitatii. Eu acum simplific foarte mult.

Realizator: Daca ati fi premier in anul electoral 2008, ce ati spune populatiei?
Mugur Isarescu: Spun ca simplific, pentru ca stiu ca lucrurile se calculeaza cu multe, multe elemente de matematici superioare, dar incerc si eu sa explic, sa dau un mesaj in clar, pentru ca m-ati intrebat in clar. Ce as spune? in primul rand, nu sunt premier si stiu ca...

Realizator: ... Dar poate veti fi.
Mugur Isarescu: Ei, nu, nu. BNR are aici prin lege o pozitie de neutralitate totala in /campul/ politic si dumneavoastra stiti, ca si cetatenii Romaniei, ca miscarea mea de aici la guvern in anul 2000 s-a facut intr-un context, inceperea negocierilor cu UE...

Realizator: ... /Sa intelegem/ ca 2009 nu mai seamana cu acel..., nu vai semana cu acel...
Mugur Isarescu: Nu mai seamana deloc. Nu mai seamana, nu. Avem partide politice, avem oameni politici, este cu totul altceva decat anul 2000. Anul 2000 a fost un an deosebit. Deci incerc sa tai de la radacina orice discutie si orice speculatie pe aceasta tema. Noi, de la BNR, asa cum le vedem, apropo de a merge sau nu in Parlament, noi, de la BNR, asa cum vedem lucrurile, credem ca de data aceasta responsabilitatea si a Guvernului, si a noastra este sa conlucram spre un mix de politici economice care sa restabileasca increderea investitorilor straini in Romania in noile conditii. Ce inseamna in noile conditii? in conditiile in care nu mai exista exuberanta, in care...

Realizator: ... S-a cam terminat de vandut ce era de vandut.
Mugur Isarescu: Nu numai, dar nu mai exista exuberanta nici pe plan international.

Realizator: Exista un pesimism...
Mugur Isarescu: ... Un pesimism crunt. si atunci chiar ca trebuie sa revenim la armele noastre de a convinge investitorii ca suntem seriosi, ca politicile noastre economice nu sunt mioape, nu urmaresc numai termenul scurt, urmaresc termenul lung. in acest sens, putem sa prezentam programul nostru de trecere la euro ca pe o adevarata strategie care sa asigure stabilitatea macroeconomica. si, ca sa nu vorbesc prea mult, noi ne-am prezentat punctul de vedere, ne-am dus si in fata Parlamentului: politica monetara stricta, ceea ce la noi nu inseamna nimic altceva decat o continuitate; reforme structurale chiar accentuate si chiar daca avem un an electoral; de exemplu, piata fortei de munca in Romania trebuie clar restructurata, /din moment/ ce se manifesta aceasta lipsa aproape acuta de forta de munca; politici fiscale prudente, avand in vedere nu numai un deficit bugetar rezonabil si corelat cu situatia internationala; 3% este ceea ce cere pactul de stabilitate, dar in functie de situatia internationala, de situatia interna, de inflatie, de deficitul extern, acest deficit bugetar poate sa fie chiar mai mic daca situatia o cere. si aici, la politica fiscala, stiu ca va plictisesc cu asta, dar m-ati intrebat ce as face, la politica fiscala foarte importanta este si structura cheltuielilor bugetare, nu numai acel deficit. Acum s-a creat un fel de obsesie cu deficitul bugetar. Maniera in care cheltuim banii pe parcursul anului...

Realizator: ... /Ati criticat practic volumul mare de cheltuieli din ultimele doua luni ale anului./
Mugur Isarescu: Da, pentru ca o asemenea influenta... Am folosit si un cuvant nepotrivit, am spus: cum credeti dumneavoastra ca leul poate fi atat de nesimtit... O asemenea avalansa de lei intr-o perioada scurta este ca o inundatie. Este acelasi lucru...

Realizator: ... /stiu ca ati incercat sa sterilizati foarte mult.../
Mugur Isarescu: Da, am incercat si abia am reusit, ati vazut, ne-a luat o luna intreaga ca sa absorbim acest exces de lichiditate. Este tot una sa ai seceta, ca sa fac o comparatie acum, ca am trecut printr-o seceta, trei-patru luni si pe urma doua saptamani de ploi cumplite. Este acelasi lucru. Economia pur si simplu n-a putut sa absoarba aceste sume excedentare, climatul era de neincredere si acesti bani s-au dus in deprecierea leului. Au fost speculatii. Noi, cand spunem despre speculatie, nu vorbim ca ar fi oamenii rai speculatorii, este absolut normal, asa functioneaza o economie de piata. Cand exista un exces de lei si constati ca ei baltesc si este o neincredere, lumea vorbeste despre depreciere, ce ati face dumneavoastra cu acei lei? V-ati duce imediat sa cumparati niste euro, nu? Dupa care apare un mare semn de mirare: cum de s-a intamplat?; ce a facut BNR? Sau titluri din acestea socante: "Degeaba intervine BNR". intr-adevar, am avut o luna mai grea, pentru ca toata aceasta avalansa de cheltuieli intr-o perioada scurta, altminteri normala, sa nu credeti ca noi, cei de la BNR, suntem picati din Luna, stim ca inainte de Craciun se fac cheltuieli, dar ce s-a intamplat...

Realizator: ... S-a intamplat si in alti ani./dl/gi/
Mugur Isarescu: Pai s-a intamplat, s-au intamplat aceste lucruri si in acesti ani. Nu este bine...

Realizator: ... Poate cu fiecare ciclu electoral este mai grav.
Mugur Isarescu: Magnitudinea in care s-a intamplat, proportia a fost anul acesta mult mai mare, si am dat cifre pentru acest lucru. Nu este chiar un obicei frumos sa se concentreze... Nu este, din punct de vedere economic. Avem metode de resorbtie, dar, uitati, intram intr-o mica chestiune tehnica, si in 2006 a crescut deficitul bugetar mult in luna decembrie, dar stiti cum? Guvernul atunci a capitalizat CEC si Banca de Export-Import. Acei bani nu au intrat, cum s-ar spune, imediat, nu au creat o inundatie. Cele doua banci au fost capitalizate, au luat surplusul de capital, l-au depus la BNR, sterilizarea s-a facut prin simple operatiuni, nu a aparut o avalansa de lichiditate, cum spunem noi, pe piata. in acest an insa acel 1% surplus de deficit bugetar, daca-mi permiteti cuvantul, jocul de cuvinte, adaugirea de deficit bugetar in mai putin de doua saptamani s-a intamplat sa fie nu la nivelul unor asemenea operatiuni, mai mult sau mai putin scriptice, ci printr-o avalansa de cheltuieli, iar acesti bani au putut sa fie absorbiti mult mai greu de catre banca centrala.

Realizator: Daca toti acesti bani ar fi fost cheltuiti, dar, sa spunem, pe alt gen de proiecte, ar fi mers in alte zone, spre exemplu lucrari mari, investitii mari in infrastructura, ati fi avut dumneavoastra, BNR, zilele acestea aceleasi probleme, sa fiti nevoiti sa interveniti?
Mugur Isarescu: Nu, acum noi discutam despre concentrarea...

Realizator: ... Prea mare in timp?
Mugur Isarescu: Noi bineinteles nu ca sustinem, insistam ca o buna parte din cheltuielile bugetare sa se faca pe proiecte de investitii, pentru ca acestea determina dezvoltarea tarii si, mai mult decat atat, determina cresterea productivitatii. Lumea trebuie sa inteleaga: nivelul de trai din Romania nu depinde de cantitatea de bani, asta este o iluzie, si o spune un monetarist, depinde de productivitatea muncii. Deci cu aceeasi cantitate de bani, daca productivitatea creste, lumea va simti ca traieste mai bine. si, inversul, daca productivitatea nu creste, si poate sa creasca, sa se dubleze cantitatea de bani, sentimentul va fi cumplit. Inflatia este cea mai nedreapta taxa, cel mai nedrept impozit care poate sa apara in societate, pentru ca-i taxeaza in primul rand pe cei saraci. Te bucuri ca ai luat un salariu dublu in termeni nominali, te duci la magazin si constati ca nu poti sa cumperi decat jumatate din ce cumparai inainte. Noi nu trebuie sa mai traim aceasta experienta, am trait-o in anii '90.

Realizator: Inflatia este cu siguranta inamicul public numarul unu si toata lumea se uita cu ingrijoarre la evolutia puterii de cumparare a veniturilor pe care le avem. Ce semnale poate da BNR in continuare pentru anul 2008, un an electoral, in care cu siguranta tentatiile de a arunca bani, de a cheltui vor fi foarte mari; ma refer aici la structurile guvernamentale. Poate fi tinuta in frau inflatia, mai are rost sa vorbim de o tinta de inflatie intr-un an electoral?
Mugur Isarescu: Eu am doua semnale, daca-mi dati voie sa sintetizez. Primul, ca noi ne vom face datoria. in mod categoric. si acesta este rolul unei banci centrale, de aceea si conducerea bancilor centrale este aleasa sa treaca peste ciclul electoral. Banca centrala trebuie sa-si vada de treaba ei indiferent de ciclul electoral. si ne vom face treaba si datoria cum trebuie. Al doilea semnal este ca actiunea singulara a bancii nationale a inceput si va fi din ce in ce mai ineficienta si de aceea trebuie corelata cu alte politici. Bugetul pe anul acesta este mult mai mare decat oricare buget pe care l-a vazut Romania vreodata, este mai mare decat tot PIB-ul pe care l-a avut Romania in anul 2000, cand am fost premier. Eu cred ca acest buget ofera resurse suficiente ca sa duca la dezvoltarea tarii, la asigurarea, sa spunem, a realizarii sau la realizarea proiectelor si in acelasi timp sa acopere si cheltuilelile sociale care au fost deja programate. A face cheltuieli bugetare peste ceea ce este prevazut in acest buget in conditiile turbulentelor financiare internationale, mai degraba chiar criza financiara internationala, ar fi un lucru total iresponsabil. si nu numai ca sper, eu sunt sigur ca acest lucru nu se va intampla. in primul rand, pentru ca exista resurse in buget.

Realizator: Dar vor fi si presiuni sociale foarte mari.
Mugur Isarescu: Stiti, cineva mi-a spus: domnule guvernator, este criza in Romania? Zic: nu este criza. Dar uite ca se spune, ca se doreste... Domnule, daca se doreste, sa ma scuzati, vorbesc si eu acum, sa stim si noi. Daca tot vorbim de criza... Adica dumneavoastra puneti acum problema ca o tara intreaga va dori sa agraveze situatia din Romania. Eu nu cred ca se va intampla acest lucru, eu cred ca dialogul social, dialogul politic, echipele profesioniste, sa spun, /din aceasta tara/ vor realiza care este si contextul international, care este si contextul intern si ca alegerile vor fi alegeri normale. Ca exista tentatii...

Realizator: Ne uitam cu scepticism, ma iertati, la clasa politica si la politicieni de regula atunci cand se jura ca vor tine in frau niste parametri foarte sensibili, dar de dragul electoratului...
Mugur Isarescu: Nu, nu, va intrerup, datoria mea este sa va spun ca in lunile de vara-toamna a fost o anumita exuberanta in Parlament legata de bugetul pe acest an. Am fost invitati si noi, am fost acolo si vreau sa va spun ca eu am simtit responsabilitate din partea clasei politice. Deci s-au inteles, s-a inteles mesajul nostru, s-au pus intrebari mai mult decat responsabile, deci eu nu cred ca este bine sa... Nu este bine transmitem acest mesaj, ca in tara aceasta nu exista oameni responsabili. Nu este adevarat. Pur si simplu, nu este adevarat.

Realizator: Cu siguranta, fiecare cuvant pe care dumneavoastra il rostiti in acest interviu va fi analizat, intors pe toate fetele, pus in context, scos din context, pentru ca vor fi cu siguranta interese de a vedea o anumita parte a paharului, plina sau goala. Ne uitam insa cu foarte mare speranta spre BNR...
Mugur Isarescu: De ce ma intristati acum? De ce scos din context?

Realizator: ...pentru credibilitatea pe care o reprezinta aceasta institutie si pentru as spune chiar zgarcenia cu care apareti public si raspundeti unor intrebari sa spunem...
Mugur Isarescu: ... Dar dumneavoastra nu sunteti obosita, asa, de avalansa de talk-show-uri, de toate aceste dezbateri uneori? Pe mine m-au obosit.

Realizator: Am citit analize, am ascultat o serie de... Senzatia este ca nu mai intelegem nimic. Este motivul pentru care cerem lamuriri de la forul sa spunem cel mai competent in masura sa ne spuna cum sta piata, cat de grava este criza, nu este criza...
Mugur Isarescu: ... /Nu este, doamna, nicio criza.

Realizator: ...este o conjunctura favorabila pentru unii, nefavorabila pentru altii.
Mugur Isarescu: Nu este criza.

Realizator: Am inteles. Haideti sa ne referim in continuare la politica de creditare, pentru ca sistemul bancar romanesc cu siguranta trece printr-o serie de framantari, adaptari la un context extern, am constatat inmultirea peste noapte a prezentei bancilor straine in Romania, banci europene. Asistam si la o mare frauda, un scandal legat de o mare frauda la o mare banca europeana. Va intreb de ce romanul in acest moment, in care i se promite ca va putea lua la un moment dat, foarte repede, credit de la banci din Europa, de ce ar trebui sa fie..., sa aiba o serie de obstacole... Dobanzi mult mai mari in Romania, mult mai mici la aceasi banca in alta tara din Europa. Este cumva o nedreptate.
Mugur Isarescu: Din acelasi motiv, pentru ca este o mare diferenta intre a dori si a putea. Din acelasi motiv. si luam discutia de la inceput. Exact din acelasi motiv: daca tara are un anumit nivel de dezvoltare, chiar daca BNR, sistemul bancar din Romania ar dori sa crediteze populatia din Romania in aceleasi conditii cu cele din Occident, nu va reusi. Piata nu accepta acest lucru. Acesta este mecanismul. Daca dumneavoastra ma intrebati despre sa spunem fundamentele functionarii economiei de piata, cred ca mai trebuie sa veniti pe la noi in repetate randuri si sa reluam aceasta discutie. Asa functioneaza piata...

Realizator: stiti de ce? Vazand aceasta avalansa de scumpiri, aceasta spirala inflationista...
Mugur Isarescu: ...creditul nu este o donatie.

Realizator: ...lumea se refugiaza in credit, apeleaza la un credit ca sa-si plateasca niste cheltuieli pe care nu le poate acoperi. si nu le poate acoperi azi, maine...
Mugur Isarescu: ... si este normal sa fie asa?

Realizator: Nu, dar dati-mi alta solutie.
Mugur Isarescu: Alta solutie este tot dezvoltarea economica. Nu exista alte solutii. imi pare rau ca ma puneti pe mine in postura doctorului care trebuie sa dea si vesti rele...

Realizator: ... Nu, vreau sa stiu...
Mugur Isarescu: Nu, lasati-ma acum sa termin. Englezul are o vorba: incepi sa gandesti cum ti-ar placea. Eu nu cred ca noi trebuie sa aparem acum in fata societatii romanesti sa transmitem iluzii. Nu se poate trai dincolo de nivelul de dezvoltare. Daca acest lucru se incearca si bancile sau BNR incearca acest lucru, inflatia cainoasa, cursul de schimb, despre care vorbiti dumneavoastra, vine si taie uneori chiar mai repede decat v-ati putea inchipui aceasta diferenta dintre vis si realitate. Dumneavoastra v-ati sculat in vreo dimineata si sa constatati ca realitatea este alta decat o visati?

Realizator: Cu siguranta, aproape zilnic.
Mugir Isarescu: si atunci?

Realizator: Vreau sa va intreb daca exista in aceast moment supraindatorare in randul populatiei si daca exista semnale ca la un moment dat se va putea ajunge in situatia din alte tari in care populatia ar putea sa nu poata sa-si ramburseze creditele la care s-a angajat...
Mugur Isarescu: ... Nu, nu avem. Nu avem.

Realizator: Adica este un parametru pe care pe undeva il luati in calcul in proiectia, in prudenta de a nu ajunge la un moment dat intr-un dezechilibru?
Mugur Isarescu: Nu, nu avem situatiua aceasta si am incercat sa va intrerup exact pentru a va spune ca asta inseamna ceea ce dumneavoastra reclamati anterior. Bancile sunt cam crude, nu crediteaza, nu dau omului creditul pe care si-l doreste. Asa functioneaza sistemul, aceasta este prudenta, de aceea cateodata dobanzile sunt mari, ele trebuie sa acopere si inflatia. Acesti bani nu se dau sub forma de donatie, nu sunt ajutoare. Creditul este credit, creditul trebuie sa fie rambursat, este costisitor, are o alta functiune.

Realizator: Nu aveti de reprosat nimic functionarii sistemului bancar romanesc?
Mugur Isarescu: Ba am destule.

Realizator: Dati-ne doua-trei exemple.
Mugur Isarescu: Am destule, si nu este vorba de reprosuri. Aceasta este perioada...

Realizator: Va ajuta politica de creditare a bancilor comerciale in politica pe care vreti dumneavoastra sa o asigurati in Romania?
Mugur Isarescu: De multe ori, noi suntem chiar mai rai decat bancile comerciale, pentru ca trebuie sa ne batem cu inflatia. si noi am descurajat de multe ori creditul, am primit si, sa spunem, injuraturile.

Realizator: S-a suparat multa lume pe dumneavoastra.
Mugur Isarescu: Bineinteles ca s-a suparat multa lume, dar suntem constienti ca aceasta este calea, nu vrem... De fapt, nici nu descoperim America, stim ca ceea ce facem noi au facut si celelate tari care sunt mai avansate in procesul de aderare. Aceleasi reguli se aplica in UE, deci...

Realizator: Am inteles, asta era paranteza pe care voiam sa o fac pe sistem bancar.
Mugur Isarescu: Daca vreti sa o luam de la capat, o luam de la capat.

Realizator: Nu, vreau sa tragem niste concluzii ale acestei discutii si v-as intreba in primul rand cand vom putea vorbi de o apreciere reala a leului.
Mugur Isarescu: Leul s-a apreciat real in mod sensibil incepand cu 2004. Nu stiu ce intelegeti dumneavoastra, dar.../dl/gi/

Realizator: ... Peste inflatie.
Mugur Isarescu: O depreciere de exemplu a leului care este mai mica decat rata inflatiei inseamna apreciere reala. si leul s-a apreciat, cum va spuneam, si in termeni nominali. A fost candva 4,1, aproape 4,2, si in prezent este de numai 3,7. Probabil ca va fluctua in anumite limite, dupa cate simt eu, uitandu-ma la piata valutara si la stabilizarea ei, ceea ce inseamna ca este apreciat in mod sensibil fata de 2004 atat in termeni reali, cat si in termeni nominali. si, daca tot am spus acest lucru, sa mai spun o data ca nu ne face noua bine sa ne punem de fiecare data termenele de comparatie care ne convin. Apropo si de repetarea ca a unui laitmotiv: leul a ajuns la cele mai scazute niveluri din ultimele...

Realizator: ... Apocaliptic de-a dreptul.
Mugur Isarescu: Am uitat ca a fost 4,2, am uitat cu totii si nu cred ca este bine, pentru ca se creeaza o stare de spirit care se indeparteaza de realitate.

Realizator: Legat de inflatie, de tinta de inflatie: in 2007, aceasta a fost depasita. Anul acesta, ce se va intampla? Care va fi tinta de inflatie si dati asigurari ca nu vor fi depasiri?
Mugur Isarescu: Noi ne batem cu sabii de otel, ca sa spunem asa, pentru atingerea ei si veti vedea ca vom lua in continuare masuri. Trebuie sa fac insa doua precizari: aceste masuri nu sunt placute, nu sunt ca niste medicamente. A aduce inflatia in limitele normale inseamna luarea unor masuri care uneori sunt resimtite ca restrictii majore. Al doilea lucru: preturile in Romania sunt libere. Cand o banca centrala isi asuma aceasta responsabilitate imensa, sa spuna ca inflatia va fi in jur de 3,0%, 3,8%, cum spunem noi pentru acest an, sub nicio forma nu spune ca negustorul X sau negustorul Y va mentine pretul in aceste limite. Unele preturi cresc, altele scad. Noi ne referim la un nivel general al preturilor. Mai mult decat atat, nu avem niciun controlor de pret. Asa, jucandu-ma putin cu cuvintele si vorbind precum studentilor mei, facem un fel de magie, nu!? Preturile sunt libere, fiecare le stabileste. Medicamente, uitati discutiile care au loc in prezent. Altele sunt reglementate, uitati gazele naturale. Pietele functioneaza cum functioneaza, importurile sunt cum sunt si cu toate acestea noi ne luam acest angajament. Noi, cand vorbim despre tintirea inflatiei, nu vorbim despre o tragere la tinta, noi vorbim de niste marje. in acest sens trebuie inteleasa si nerealizarea de anul trecut. Ce putea Banca Nationala - nu o spun ca scuza - sa faca la o reducere la jumatate a ofertei de cereale? Puteam noi sa suplimentam cu productie de grau de aici, din aceasta cladire? Sunt socuri externe, cum este pretul titeiului, socuri interne, dar exogene de noi, cum este aceasta seceta, pe care nu putem sa le contracaram. Rolul nostru nu este sa oprim un pret care creste, pentru ca oferta de exemplu este limitata, oferta de cereale. Cu pretul titeiului, se poate bate Banca Nationala? Nu. si atunci ce face Banca Nationala? Ea, de fapt, dupa ce internalizeaza aceste socuri exogene, cum le-am numit noi, incearca sa diminueze la maxim al doilea val de scumpiri, acelea sunt periculoase, si mai ales spirala preturi-salarii. si acum am ajuns unde voiam sa ajung: este un pericol in acest an ca prin pierderea increderii, printr-o stare de relativa panica, sa se declanseze un val de revendicari sociale pentru cresteri salariale pentru a acoperi cresterile de preturi. Aceea se numeste spirala preturi-salarii si, daca ea se declanseaza, va fi foarte greu de contracarat.

Realizator: Domnule Mugur Isarescu, un foarte scurt raspuns as dori de la dumneavoastra. Aveti incredere in continuare in leu?
Mugur Isarescu: Da.

Realizator: Va multumesc foarte mult pentru acest interviu. Cu siguranta, trebuie sa fie urmat si de altele, pentru ca sunt foarte multe lucruri de explicat.
Mugur Isarescu: Sunteti invitata noastra la Banca Nationala si chiar sa ma ajutati sa fiu mai putin tehnic. Marturisesc ca nu imi este usor, pentru ca noi avem aici un limbaj si traducerea lui intr-un limbaj pe intelesul tuturor nu este o chestiune usoara, dar vedeti ca fac ceva eforturi.

Realizator: Domnule guvernator, va multumesc foarte mult.